Tartu Üliõpilassegakoor

Tartu Üliõpilassegakoor on Eesti vanim üliõpilastest koosnev segakoor, see alustas tegevust 1905. aastal. Koor tegutseb siiani ja tähistas 2020. aastal oma 115. sünnipäeva

Koori alguslugu 
Tartu Üliõpilassegakoor alustas tegevust 1905. aastal. Leenart Neumann, kes oli Tartu Reaalgümnaasiumi viimase klassi õpilane, kutsus kokku ainult eestlastest üliõpilased ja nii sai alguse tema kokku pandud segakoor. Esialgselt oli kollektiivi nimi Eesti Noorsoo Segakoor. 1913. aastal liitusid kooriga mitme seltsi liikmed ja koor varsti oli 80-liikmeline. Vahepeal muutis koor ka nime, milleks oli Taru Eesti Üliõpilaste Koor. 1914. aastal tegi koor kaasa Miina Härma teoses "Murueide tütar" ja dirigendiks oli Juhan Simm. Kontserdid toimusid Tartus ja Tallinnas. Viimase kontserdiga tähistati ka Estonia teatrimaja avamist.

Esimese Vabariigi ajal oli mängis koor väga tähtsat rolli tudengite muusikakultuuri ja eesti koorilaulu edendamisel. Koori juhatasid siis Juhan Aavik, Alfred Karindi ja Enn Võrk. 1920. aastal sai koori nimeks Tartu Ülikooli Üliõpilaskonna Muusika Sektsiooni Segakoor, sest koori liikmed Joosep Teinman ja August Grünberg algatasid samal aastal Üliõpilaskonna Muusikasektsiooni. 

1921. aastal alustas koori dirigeerimist Juhan Aavik, kes oli põhitööl Tartu Kõrgema Muusikakooli direktor. Tema käe all toimus kooris suur areng. Koor esines 1.detsembril 1921 Tartu Ülikooli aastapäeva puhul ja neid saatis edu, misjärel koori liikmete arv suurenes ja koori tase tõusis. Koori võeti ka hääleseadja ning 1921. aasta lõpus alustas juhatus kooris tööd. Koor esines 1920ndatel erinevates kohtades üle Eesti ja sai häid arvustusi publikult. 1924. aastal tegi koor oma esimese välisreisi Lätti, kus esineti koos üliõpilaskooriga Dziesmuvara. Koori nimeks sai Tartu Üliõpilaskonna Segakoor 1927. aasta sügisest ja dirigendiks sai Alfred Karindi. Ülesastumisi tehti Tartu Ülikooli 300. aastapäeva ja Vanemuise aia kontserdil 1932. aastal. 1933. aastal vahetus koorijuht ja uueks dirigendiks sai Enn Võrk ja siis sai koorist Tartu Üliõpilassegakoor, mille nimi on jäänud tänase päevani. Kontserditegevus jätkus sama edukalt edasi ja esinemised toimusid nii kodus kui ka välismaal. Koor võttis osa ka üldlaulupidudest ja esineti ülikooli tähtpäevadel. Koori sai juhtida kuni II maailmasõja alguseni vähest aega Voldemar Kliimand, siis tuli sõja tõttu koori tegevusse pikem paus. Koor jätkas tegevust pärast II maailmasõda.

Koor tänapäeval 
Koor on esinenud nii traditsiooniks saanud kontsertidel (nagu laulupeod) kui ka tähtpäevade üritustel. Koor on teinud kontsertidel koostööd teiste kooridega.

Valik kontserte lähiaastatest
 Punklaulupidu – 11.06.2011
 Kevadlaat "Kevadmätas" – 26. mai 2013
 Bratislava Cantat I – 15.–18.august 2013 – Koor sai segakoori kategoorias kulddiplomi ja folkmuusika kategoorias hõbediplomi. 
 Üle 100-aastaste kooride advendikontsert – 30. november 2013
 Miina Härma 150.sünnipäeva kontsert – 9. veebruar 2014
 XXVI Laulupidu "Aja puudutus. Puudutuse aeg" - 4.–6. juuni 2014
 “Vivace International Choir Festival 2015” – 2.–5. juuli 2015
 Pärnu Rahvusvaheline Koorifestival – 2.–5. juuni 2016
 Koori konkurss-festival Lissabonis Portugalis – 21.–28. juuni 2017
 Bahá’u’lláh’ 200. sünniaastapäeva tähistamine – 21.oktoober 2017
 Calella-Barcelona koorikonkurss 7’th Canta al mar – 23.–29.oktoober 2018
 Tartu laulupidu, mis tähistab traditsiooni 150. aastapäeva – 20.–22. juuni 2019
 XXVII ja XX laulu- ja tantsupidu “Minu arm” – 4.–7. juuni 2019
 Koori juubelikontserdid Tartus ja Tallinnas – 17. ja 24. oktoober 2020

Dirigendid 
 Leenart Neumann (1905–1921; 1925–1927) 
 Juhan Aavik (1921–1925) 
 Juhan Simm
 Paul Konsap
 Alfred Karindi (1927–1932) 
 Enn Võrk (1933–1939) 
 Voldemar Kliimand (1939 – II maailmasõda) 
 Richard Ritsing
 Endel Pajupuu
 Valdar Viires
 Roland Laasmäe
 Linda Tanni
 Viivi Hindrikson
 Anu Köbas
 Valli Ilvik (1977–2010) 
 Küllike Joosing (alates 2010)

Viited

Välislingid 
 Tartu Üliõpilassegakoor. Iga hääl loeb. Koduleht
Tartu koorid